Ásta Katrín Helgadóttir handhafi Hvataverðlauna ÍF 2019 á milli Bergrúnar Óskar Aðalsteinsdóttur og Más Gunnarssonar , sem voru kjörin íþróttamenn ársins hjá Íþróttasambandi fatlaðra . Ljósm. ÍF 17.12.2019 Fréttir , Leikskólar Hvataverðlaun Íþróttasambands fatlaðra ( ÍF ) féllu árið 2019 í skaut Ástu Katrínar Helgadóttur íþróttakennara . Ásta Katrín er fagstjóri í hreyfingu í leikskólanum Skógarási . Hvatabikarinn hlaut hún fyrir sérverkefni sem tengist leikskólastarfi og hreyfiþjálfun barna . Árið 2015 hóf ÍF innleiðingu verkefnisins YAP eða Young Athlete Project sem er alþjóðlegt verkefni á vegum Special Olympics samtakanna . YAP hefur að markmiði að stuðla að snemmtækri íhlutun á sviði hreyfifærni , sérstaklega fyrir börn með sérþarfir eða frávik . Ísland hefur farið þá leið að leita samstarfs við leikskóla . Heilsuleikskólinn Skógarás á Ásbrú hefur verið leiðandi samstarfsaðili frá upphafi . Að sögn Þóru Sigrúnar Hjaltadóttur leikskólastjóra Skógaráss hefur Ásta Katrín náð að tengja hugmyndafræði YAP við dagleg verkefni og nám í samstarfi við leikskólakennara . „ Upphafið af þessu verkefni hjá okkur má rekja til ársins 2015 þegar við kynntumst aðferðinni YAP í gegnum þróunarverkefni í samstarfi við Special Olympics í Rúmeníu og á Íslandi , ásamt þroskaþjálfanemum í Háskólanum í Reykjavík . Verkefnið var styrkt af EFTA ( Ísland , Noregur og Liechtenstein ) og stýrt af SO Rúmeníu . Síðan þá höfum við verið að þróa þetta hjá okkur og verið leiðandi í samstarfi við SO Ísland við að kynna verkefnið og árangur þess . “ Öll börn hafa notið góðs af Leikskólinn sótti um Erasmus + styrk og fékk árið 2016 . Í framhaldi varð Skógarás stýriskóli þessa verkefnis með Ástu Katrínar sem stjórnanda . „ Verkefnið hét „ What´s your moove ? “ og var unnið í samstarfi við leikskólana Læringsverkstedet Skogmo í Jessheim í Noregi og Pallipõnn Eistlandi . Báðir störfuðu þeir líka með hreyfiþroska barna , “ segir Þóra Sigrún . Hún segir að þó verkefnið YAP sé fyrst og fremst hugsað fyrir einstaklinga sem eru með einhverskonar frávik , sé það á Skógarási notað fyrir alla nemendur skólans með góðum árangri . „ Í upphafi æfingaáætlunarinnar taka börnin próf og aftur í lok hennar til að sjá árangur og einnig ef þarf að gera breytingar hjá barni sem ekki hefur náð að tileinka sér ákveðin viðmið . Við tökum okkur lengri tíma í að fara í gegnum hvern þátt æfingaáætlunarinnar heldur en hún segir til um eða 4 vikur með hvern þátt . Það gerum við til að þjálfa enn frekar þá þætti hreyfiþjálfunarinnar sem verið er að fara í gegnum í það skiptið . “ Vel að þessu komin Í umsögn með Hvataverðlunum 2019 segir : „ Ásta Katrín hefur aðstoðað framkvæmdastjóra Special Olympics á Íslandi við kynningarstarf á landsvísu , skipulagt verklega sýnikennslu á YAP kynningardögum og kynnt árangursríka aðferðafræði innleiðingar í heilsuleikskólanum Skógarási . Rannsókn sýndi einnig að kennarar leikskólans töldu YAP verkefnið hafa haft mjög jákvæð áhrif á hreyfiþroska og félagsfærni og einnig jákvæð áhrif á samskipti og hegðun nemenda . Markmið er að YAP verkefnið styrki börnin , geri þau hæfari til að stíga fyrstu skrefin í íþróttum og stuðli þannig að jákvæðri upplifun og þátttöku allra barna í íþróttastarfi . Þetta verkefni er því talið mjög mikilvægt til framtíðar fyrir starfsemi ÍF . Íþróttasamband fatlaðra þakkar Ástu Katrínu sitt mikilvæga framlag .